
This is a digital copy of a book that was preserved for generations on library shelves before it was carefully scanned by Google as part of a project 
to make the world's books discoverable online. 

It has survived long enough for the copyright to expire and the book to enter the public domain. A public domain book is one that was never subject 
to copyright or whose legal copyright term has expired. Whether a book is in the public domain may vary country to country. Public domain books 
are our gateways to the pást, representing a wealth of history, culture and knowledge that's often difficult to discover. 

Marks, notations and other marginalia present in the originál volume will appear in this filé - a reminder of this book's long journey from the 
publisher to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing technical restrictions on automated querying. 

We alsó ask that you: 

+ Make non-commercial use of the filé s We designed Google Book Search for use by individuals, and we request that you use these files for 
personal, non-commercial purposes. 

+ Refrainfrom automated querying Do not send automated queries of any sort to Google's system: If you are conducting research on machine 
translation, optical character recognition or other areas where access to a large amount of text is helpful, please contact us. We encourage the 
use of public domain materials for these purposes and may be able to help. 

+ Maintain attribution The Google "watermark" you see on each filé is essential for informing people about this project and helping them find 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countries. Whether a book is still in copyright varies from country to country, and we can't offer guidance on whether any specific use of 
any specific book is allowed. Please do not assume that a book's appearance in Google Book Search means it can be used in any manner 
any where in the world. Copyright infringement liability can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps readers 
discover the world's books while helping authors and publishers reach new audiences. You can search through the full text of this book on the web 

at http : //books . google . com/| 




zedby GoOgle 



Digiti 



zedby G00gle 



Digitized by 



Google 



Dr. Némethy Károly : 

Tisztelt teljes-ülés ! 

Mindenek előtt szabad legyen őszinte köszönetemet nyil- 
vánítani azon kitüntetésért, hogy nekem, az idegennek, a Magyar 
Jogászegyletben felszólalhatásra alkalmat nyújtani szíveskedtek ; 
mert a midőn a közigazgatási bíróság törvényjavaslatáról meg- 
indult vitában részvételre felszólítást kaptam, e nagy tekin- 
télyű egylet tagjai közé tartozni szerencsém még nem volt. 

Nem minden aggodalom nélkül kezdem beszédemet az előt- 
tem szólott kitűnő egyetemi tanár uraknak magas tudományos 
színvonalon mozgott előadásai után. Aggodalmamat fokozza az 
a tudat, hogy elfoglalandó álláspontom, mely egészben véve 
a törvényjavaslatéval azonos, általános sympáthiákra itt alig 
számíthat s hogy álláspontomnak szerencsés megvédelmezésére 
hiányzik tudásom ós erőm, — mert ón nem számba vehető jogi 
tudománynyal, hanem csupán fogyatékos közigazgatási ismere- 
tekkel felfegyverkezve jelenhettem meg ez illusztris társaságban. 

Mindazonáltal, a megtisztelő felhívást oly parancsnak 
tekintve, melynek teljesítése elől kitérnem nem szabad, becses 
elnézésükre számítva, tárgyamra terek. 



Tisztelt teljes ülés ! 

A közigazgatási bíráskodás fontosságát, meghonosításának 
szükségességét bővebben fejtegetni, úgy hiszem, egészen feles- 
leges. Nincsen talán közöttünk senki sem, a ki állami életünk- 
ben még mindig hiányzó eme nagyjelentőségű jogintézménynek 
mielőbbi felépítését erős meggyőződéssel ne kívánná. Mert 
hiszen bármennyire hiányozzanak is még nálunk a megfelelő 
közig, bíráskodás lényeges előföUételei, t. i. a közigazgatási viszo- 
nyok rendezettsége, a közigazgatási anyagi és alaki szabatos tör- 

vények, melyek az igazi birói eljárás nélkülözhetlen alapját 
képezik és bármennyire előre vesse is árnyékát a közigazgatási 
rendszernek várva-várt reformja, mely reformnak — sokak 
nézete szerint — épen betetőzését kellene a közig, bíráskodásnak 
képeznie : tagadhatatlan tény az, hogy a többi államok sem vol- 
tak teljesen rendezett közig, viszonyok között, a midőn a közig, 
bíráskodás megteremtésére irányuló első lépést megtették; tény 
az, hogy a közigazgatás sehol nem képez egy befejezett codexet, 
melynek létrejöttéig a közigazg. bíráskodás behozatalával várni 
lehetne; végül tény az, hogy oly bizonytalan és kiszámíthatat- 
lan, de előreláthatólag még meglehetős hosszú idő választ el 
czélbavett közig, reformjaink keresztülvitelétől, hogy a közig, 
bíráskodás létesítését e bizonytalan időpontig elhalasztani nem 
csupán a hiányzó közigazgatási jogvédelem, de maga a közigaz- 
gatás érdekében sem szabad. 

Igénytelen véleményem szerint annyira megérett immár 
a közig, bíráskodás eszméje nálunk is, hogy annak megtestesítése 
elől többé kitérni nem lehet. De szükségesnek láttam mindjárt 
felszólalásom elején rámutatni azokra a nagy nehézségekre,. 
melyekkel a közig, bíráskodás megalkotásakor meg kell küzde- 
nünk, s a mely nehézségeket sokan ez időszerint még teljesen 
leküzdhetetleneknek tartanak. Szükségesnek láttam e nehézsé- 
gekre rámutatni különösen azért, mert ezek felismerése és elis- 
merése a törvényjavaslat tárgyilagos megbirálásának egyik nél- 
külözhetetlen kellókét képezi. 

A törvényjavaslat úgy legközelebb e falak között, mint 
ezeken kivül is különböző szempontokból s nem ritkán erősen ós 
igen élesen bírálva és támadva lőn. Sokan alapelveit, még töb- 
ben azoknak gyakorlati keresztülvitelét hibáztatják. 

De épen e különböző támadások és a különböző kifogások- 
kal kapcsolatosan felszínre került igények győznek meg engemet 
mindjobban a felől, hogy az a középút, melyen e javaslat halad, 
az az irány, melyhez e javaslat mindvégig következetes marad, 
a mi viszonyaink közt a leghelyesebb, a melyről letérés kiszámít- 
hatlan bajokra vezetne. Concha Győző egyetemi tanár úr találóan 
úgy jellemezte általánosságban a törvényjavaslatot, hogy a& 
*compromissum» jellegével bir. Én ezt elfogadom, de szerintem 
e körülmény a javaslatnak nem hátrányát, de előnyét képezi. 

Lehet; hogy e javaslat nem áll a tudomány magaslatán s messze 
marad azon ideális czéltól, mely felé törekedni kell; lehet, hogy 
egy tudományos akadémiai pályázaton az első díjat nem nyerte 
volna el. A tudomány persze compromissumra nem képes; a 
tudomány halad a maga útjain következetesen és feltartóztathat- 
lanul. Ámde egy törvény megalkotásakor, mely nem papíron 
maradni, hanem életet ölteni kivan, a tudományos szempon- 
tokon kivül más egyéb tekintetek is irányadók. 

Hogy csak egy dolgot említsek, a magyar közigazgatási 
hatóságok még korántsem állanak a tekintély és hatalom oly 
magaslatán, hogy ennek lefokozására, hatóságaink lefegyverzésére 
gondolhatnánk. Egy poliglott államban a közigazgatás tekintélye 
és a kormányhatalom sok tekintetben féltős kincs, melyhez csak 
óvatosan lehet nyúlni s melynek minden ténykedését birói ítélő- 
szék elé hurczolni nem kívánatos. Más, szerencsésebb viszonyok 
közt élő államok sok olyan kísérletet megengedhetnek maguk- 
nak, a melytől nekünk gondosan tartózkodnunk kell. Nem a 
joguralomtól irtózás, nem üres rémképlátás, nem közigazgatási 
hatalomhoz való oknélküli ragaszkodás, de komoly és indokolt 
iritentió az, mely a középúton járásra, a tudomány köréből tel- 
jesen kizárt compromissumra int. 

Nekünk nem szabad, de nem is lehet az egész közigazgatást 
birói control alá vonnunk, hanem arra kell törekednünk, hogy a 
gondosan kiválogatott és birói cognitio tárgyát képezhető con- 
tentiosus ügyeknek birói útra terelése mellett magába az admi- 
nistratióba, ennek egész területére vigyük be a jogot, a mire 
lesz szerencsém még visszatérni értekezésem során. 

A részletekbe megyek; de értekezésem szűk keretébe a 
javaslat egészét be nem foglalhatván, a törvényjavaslatnak leg- 
inkább támadott, tehát védelemre is leginkább szoruló két car- 
dinális pontjával, t. i. az elsőfokú bíróság szervezetével és a 
birói hatáskör megállapításával kívánok közelebbről foglalkozni. 
E fejtegetéseim közben azonban legyen szabad, különösen az 
elsőfokú bíróságok szervezeti kérdését illetőleg nem csupán az 
itt felhozott kifogásokra felelnem, de az első fok egész szerveze- 
tét felölelnem, mivel ennek megfelelő vagy meg nem felelő voltát 
csakis így mutathatom be. 

Lássuk elsőben is az elsőfokú bíróság szervezetét. 

A törvényjavaslat — a mint ez egyáltalában az érdemben 
döntő több fokozata külön közig, bíróság rendszerét követő álla- 
mokban történni szokott — az első fokon tudvalevőleg nem 
valóságos birói collegiumot, vagyis nem a függetlenség, állandó- 
ság és szakképzettség minden ismérvével teljesen felruházott 
szervet kivan alkotni, hanem egy olyat, mely a maga egészében 
a birói jelleggel lehetőleg felruháztatás mellett a közigazgatástól 
egészen elszigetelve ne legyen. 

Hogy tehát a mi törvényjavaslatunk alsó fokon — úgy a 
mint ez Franczia- és Poroszországban is látható — szintén 
nem valóságos birói testületet tervez, ez az alapul vett rendszer 
természetes következményét képezi, mely rendszernek védelmére 
kelni — az általánosságoktól tartózkodva — nem kivánok. 

Miután pedig jelenlegi közigazgatásunkban nem kínálkozik 
szerv, mely elsőfokú bíróságként felhasználható lenne (mert a 
közigazgatási bizottság sokfejüségénél, tisztviselő tagjai túlnyomó 
számánál és ezeknek egymástól elszigeteltségénél fogva e czélra 
nem alkalmas, más egyéb létező hatóság pedig kombináczióba 
sem jöhet), a törvényjavaslat nem térhetett ki a kényszer elől, 
hogy az elsőfokú bíráskodásra egy új szervet teremtsen. Tervezi 
pedig ezt olykép, hogy a főispán elnöksége alatt aktív közig, 
tisztviselők és autonóm elemek bevonásával alakuljon; azon 
helyes szempontból indulva ki, hogy az alsóbb fokon a bírásko- 
dás a közigazgatástól egészen nem szakítható el s hogy e két 
hatalmi kör közt nem szabad merev és állandó ellentétet 
teremteni. 

Nézzük sorban a bíróság tagjait. 

A főispáni elnökség részesül a legtöbb megtámadásban. Azt 
mondják, hogy az érvek, melyeket a javaslati indokolás a fő- 
ispáni elnökség védelmére felhoz s a melyek egyáltalán mellette 
felhozhatók, épen az ő kizárása mellett szólanak. Az indokolás 
szerint a főispánnak az elsőfokú bíróság élére állítását a követ- 
kező szempontok követelik: 1. hogy az állami közérdeknek 
hatályos képviselet biztosíttassák, 2. a főispán, ki a közigaz- 
gatás} körében intézkedő és rendelkező hatalommal nem igen 
bír, épen a jogvédelem előnyére érdektelen és tárgyilagos elnök 
lehet, 3. a főispáni elnökség a közig, hatóságok és a közig, biró- 

ság közt szükséges összhang létesítésére és fentartására a leg- 
alkalmasabb közvetítő, 4. a főispáni elnökség fokozza a tes- 
tület tekintélyét, 5. a bíróságban elnöklés a főispánt az öt 
megillető administrativ ellenőrzés hatályosabb gyakorlására 
képesítendi. 

A főispáni elnökség ellenzői azt mondják, épen ez indokok 
a főispáni elnökség elejtését követelik. Mondják, hogy a főispán, 
mint a kormány expositurája, mint pártközeg, mint qualifi- 
catio és felelősség nélküli állást betöltő, mint bármikor elbocsát- 
ható egyén, tehát egy oly közeg, kiben az állandóság, a füg- 
getlenség és szakképzettség (a birói caracter eme három 
főkelléke) teljesen hiányzik, a bíróságban közreműködésre tel- 
jességgel nem alkalmas. E hiányok — mondják — különösen 
kirívók egy bírósági elnöknél, ki a dolog természete szerint a 
határozatok hozatalának, a bíróság egész működésének irányítá- 
sára nagy befolyással bir. Felhozzák végül, hogy a főispánnak 
és alispánnak, az ellenőrző és intézkedő középfokú legfőbb ható- 
ságnak a bíróságban együttes szereplése, a dualismusnak ekként 
a bíróságba is bevitele az antagonismus kútfejét, a szakadatlan 
súrlódások melegágyát fogja képezni. Egy szóval a főispáni 
elnökléstől komolyan féltik a bíróságnak pártatlan, következetes 
és szakszerű működését s a helyes megoldást vagy az alispán 
elnöklésével, vagy pedig az elnöki székbe egy az admin. körén 
teljesen kívül álló és birói jellegű szakember beültetésével vélik 
elérni. 

Tisztelt teljes ülés ! 

Igénytelen nézetem szerint a főispánnak az elsőfokú bíró- 
ság élére állítása jelen viszonyaink közt mellőzhetlenül szüksé- 
ges. A míg a fő- és alispáni functio egy személyben összponto- 
sítva nem lesz (pedig nem vagyok benne bizonyos, hogy vájjon a 
főispánság és alispánság az új közig, szervezetben is, persze meg- 
felelő átalakulással és megváltozott hatáskörrel, nem lesz-e fen- 
tartandó?), addig a főispáni elnökség mellőzéséről szó sem 
lehet. A míg a törvényhatósági bizottsági közgyűlésnek, meg a 
közigazgatási bizottságnak elnöki székét a főispán foglalja el : 
addig az elsőfokú bíróság élére az alispánt állítani, épen a bíró- 
ság tekintélye és hatása érdekében tévesztett lépésnek tartanám. 
Milyen különösen nézne az ki egymás mellett, hogy a közig. 

bizottságban a főispán, a közig, bíróságban (melyet én az előbbi- 
nél tekintélyesebb és fontosabb, de legalább is azzal egyenrangú 
testületnek képzelek) az alispán elnökösködnék. Azt pedig a leg- 
hátrányosabb megoldásnak tartanám, ha a kétségen kivül meg- 
levő dualismusból triálismust csinálnánk s a fő- és alispán 
mellé vagy fölé a biróság elnökeként egy harmadik hatalmassá- 
got vinnénk be a megyébe. Ez vezetne csak a közigazgatás és 
biróság közt minden körülmények közt szükséges egyensúlynak 
teljes felbontására és a köz- és magánérdekből egyaránt hátrá- 
nyos örökös harcz megteremtésére. 

De nem csupán a kikerülhetlen szükségesség ülteti a fő- 
ispánt az elnöki székbe, hanem e megoldás az administrátióra 
üdvös, a bíróságra magára sem hátrányos, de semmi esetre nem 
oly veszedelmes, mint azt sokan állítják. 

Nem áll ugyanis az, mintha a főispánban (már jelenleg is) 
a függetlenség és szakképzettség teljesen hiány zanék. A főispánok 
nagy része (bár a főispánok minden pillanatban elbocsáthatók) 
társadalmi és vagyoni állásánál fogva vármegyéjében épen a 
legfüggetlenebb elem, a ki lefelé teljesen független, a vármegyei 
klikkek felett áll — a mi nem kis előny — sőt nem ritkán füg- 
getlen felfelé, a kormánynyal szemben is. Még kevésbbé áll az, 
mintha a mai főispánok dilettánsok és a szakképzettséget teljesen 
nélkülöző egyének lennének, miután ellenkezőleg újabban 
gyakran épen a kipróbált közig, szakerők, a volt jó alispánok 
köréből szemeltetnek ki. A jövendő főispánjában pedig, midőn 
az arravalóság nem pusztán egyénileg, de intézményszerüleg 
lesz biztosítva, kétségen kívül még inkább meg lesz mindama 
kellék, a mi a biróság elnöki székében igen előnyös tulajdonság 
számába megy. 

De maradjunk a jelen főispánjánál, hiszen az intézmény a 
jelen, nem pedig a jövő számára alkottatik. Én teljességgel nem 
látom a veszélyt, melylyel még a mai főispán bírósági elnöksége 
is a jogvédelem érdekeit, az igazi joguralmat fenyegethetné. 
Mert ha ma, például a közig, bizottságban nincs is teljesen ki- 
zárva az, hogy a főispánt s vele együtt az elnöklete alatt működő 
és kétségen kívül befolyása alatt álló bizottságot is, eljárásában 
nem mindig objektív tekintetek vezetik (mely eljárásra a főispánt 
esetleg az a feltevés bátorítja, hogy hiszen a pártkormány, mely- 

nek ő bizalmi embere, főispánjának ténykedését desavouálni, s 
ezzel annak állását tarthatatlanná tenni csak nem fogja !) — 
teljesen kizártnak látom azt, hogy a főispán a birói székbe is 
alanyi felfogást, melléktekinteteket, vagy épen pártszempontokat 
vihessen. De ha netalán mégis ily irányt kívánna a főispán 
érvényesíteni : ennek az elsőfokú bíróságnál is uralkodó nyil- 
vánosságban s contentiosus eljárásban erős ellenőre, a független 
felső bíróságban pedig — melyhez a főispán elnöklete alatt álló 
elsőfokú bíróság minden határozata felebbvihető, mely az alsó- 
fokú bíróság egész működésére felügyelni fog és a melyet a 
főispán ténykedésének elbírálásánál a pártkormányéhoz hasonló 
tekintetek semmi esetre nem fognak vezetni — bizonyára kellő 
egyensúlya ós fékezője lesz. 

Végül kétségtelen, hogy a bíráskodásban részvétel a fő- 
ispánt admin. ellenőrzési jogának belterjesebb és szakszerűbb 
ellátására is képesítendi, — valamint, hogy a főispánnak a 
közig, bíróság élére állítása azon közvetett előnynyel is fog járni, 
hogy a jövőbeli főispánok kiszemelésénél az a tekintet is jelentős 
szerepet játszand : vájjon az illető a főispánra váró ezen újabb 
és nem épen könnyű feladatra is képes-e ? tehát közvetve elő 
lesz mozdítva azon széles körökben táplált kívánság beteljesülése 
is, hogy a főispáni állás jelentékeny szervezeti átalakuláson 
menjen át. 

Az alispán (polgármester) nélkalözhetlen, senki más által 
nem pótolható tagja az elsőfokú bíróságnak. Az az alapgon- 
dolat, mely az érdemben döntő külön közig, bíróságnak, illetőleg 
az alsófokú bíróságnak létalapját képezi : az alispánnak a bírás- 
kodásban részvételét okvetlenül megköveteli. Érdemben döntő 
több fokozatú külön közig, bíróságot épen azért szervezünk, hogy 
ott a szükséges jogismereten kivül a szintén szükséges közig, 
szakképzettség, a közigazgatásnak, az életnek ismerete, a közig, 
érzék is képviselve legyen. És ez utóbbi kellék ki másban lenne 
meg nagyobb mértékben, mint a vármegyei igazgatás élén álló 
azon alispánban, a kinek kezében a középfokú administrátió 
minden szála összefut, a ki, ha valaki, mindenesetre bír a leg- 
tágasabb közig, szakismerettel, érzékkel, a ki ismeri az életet, 
nem csak az egyes concret ügyeket, de azok hátterét is. 

Ezenfelül még egy — épen a joguralom szempontjából — 
igen nyomós indokot kívánok kiemelni. 

Az imperiumot gyakorló alispánnak a bíróságba bevitele, 
a jurisdictióban részessé tétele lesz talán a legjobb iskola arra 
nézve, hogy ő azt a szellemet, mely a biróság működését minden 
esetre irányozni fogja, a jogszellemét magába szívja és ezt a 
jogszellemet másik functio-körébe, ama másik térre is átvinni 
igyekezzék, a hol a bírósághoz nem utalt administrativ és dis- 
cretionárius intézkedések nagy birodalma megnyílik. így köz- 
vetve válik az lehetővé, hogy még a discr. intézkedéseknél is 
(melyeknek birói ellenőrzés alá vonása teljesen ki van zárva) a 
joguralomnak út nyittassák; mely czél elérésére gyakorlatilag 
sikeresebb eszközt, — mint a középfokú administratiót vezető 
alispánnak, az összes vármegyei tisztviselők chefjét képező 
alispánnak birói felfogáshoz szoktatását — alig képzelek. 

Az elsőfokú bíróságnak másik tisztviselő tagja, egyúttal 
rendszerinti előadója a tiszti főügyész. 

A törvényjavaslat a tiszti főügyészt, mint a jogi szakma 
képviselőjét és mint rendszerinti előadót azért viszi be a bíró- 
ságba, mert — a mint már említeni szerencsém volt — a biró- 
ság hivatásszerű tagjait az activ közig, tisztviselők koréból 
kívánja venni, ezek körében pedig második tagul és élőadóul a 
tiszti ügyésznél alkalmasabb ember nem kínálkozik. 

A tiszti ügyész bírósági tagsága, különösen ennek előadói 
minősége, a főispáni elnökséggel együtt legmegtámadottabb 
pontját képezi az elsőfokú biróság szervezetének. A tiszti ügyészi 
állást a birói működéssel incompatibilisnek mondják s legalább 
ennek helyére egy birói minőségű, állandó kinevezett tagnak, 
mint előadónak beállítása által vélnék az elsőfokú biróság birói 
jellegének hiányosságait úgy, a hogy fedezhetni. 

Analizáljuk csak közelebbről a tiszti ügyésznek a jelenlegi 
közigazgatási szervezetben előírt munkakörét s nézzünk szembe 
vele: miben áll az az állítólagos incompatibilitás ? 

A tiszti ügyész teendői jelenleg az ellenőrzés, a véleménye- 
zés (indítványozás) és a hatósági ügyvédkedós hármas func- 
tiójában nyilvánulnak. Ellenőrzési hivatásából kifolyólag feleb- 
bezéssel élhet a törvényhatósági közgyűlési és az árvaszéki 
törvénytelen határozatok ellen. Véleményt nyilvánít minden oly 

törvényhatósági, gyámgondnoksági vagy más ügyekben, melyek- 
nél a jogi szempont a döntő; indítványokat tesz széksértési és 
fegyelmi ügyekben. Végül ügyvédi missiójához képest adóügyek- 
ben, törvényhatósági, gyámgondnoksági ós községi ügyekben 
az állam, a törvényhatóság, a gyámpénztár, a gyámoltak és 
gondnokoltak ós a községek pereit viszi. 

E szerint a tiszti ügyésznek semminemű olyan egyenes 
intézkedési vagy határozathozatali joga nincs, mely őt mint 
birót elfogulttá tehetné és az incompatibilitás azért van teljesen 
kizárva, mert mindazon közigazgatási ügyek, melyekbe ő bár- 
mely minőségében befolyt, a törvényjavaslat szerint kizárólag a 
felső közig, bíróság hatáskörébe vannak utalva. 

Egyetlen imcompatibilitás vagy kifogásként az maradna 
még fenn, hogy a tiszti ügyészek egy része széles körű magán- 
ügyvédi praxist is folytat. Ámde ez a törvényhatóságok egy 
részében úgyis el van már tiltva és semmi akadálya nincs annak, 
hogy e tilalom — mely akkor is indokolt lenne, ha a tiszti 
ügyésznek csupán administrativ hatásköre marad meg — tör- 
vényileg kötelezővé tétessék. 

Ha aztán a tiszti ügyészek magánpraxist nem folytathat- 
nak, tárgytalan az az aggodalom is, hogy a tiszti ügyésznek 
a bíróságban közreműködésre, különösen az előadásra nem 
lesz ideje, mert az admin. teendők (a nagyobb törvényhatóságo- 
kat kivéve, a hol több tiszti ügyészi állás van szervezve) nem oly 
nagy mennyiségűek, hogy az ő munkaerejét teljesen kimerítenék. 
Attól sem kell tartani, hogy a tiszti ügyész a birósági előadói 
teendőket mellékfoglalkozásnak fogná tekinteni, ellenkezőleg, 
meg vagyok győződve, hogy ez az előadói fontos munkakör las- 
sankint a főhivatás jellegét ölti magára. A mennyiben pedig 
itt-ott túlterheltség esete állana be, ezen, a szükséghez képest a 
tiszti ügyészi hivatal személyzetének szaporításával lehet 
segíteni. 

A tiszti ügyészben megvan a teljes szakképzettség, mert 
mint ügyvéd, bír a legmagasabb fokú jogi elméleti és gyakorlati 
képzettséggel; azon felül admin. munkakörénél fogva a meg- 
felelő közig, ismerettel és érzékkel is rendelkezik. Állandósága 
is rövid idő kérdése, mert a közigazgatás államosításakor ő is a 
kinevezett, még pedig mint columnáris tisztviselő a korona által 

kinevezett tisztviselők sorába fog tartozni. Teljes függetlenségét 
pedig már most biztosítani lehetne úgy, hogy fegyelmi tekintet- 
ben egészen a felső közig, bíróság jurisdictiója alá helyeztetnék. 

A* tiszti ügyésznél szakképzettebb tagot és előadót tehát az 
elsőfokú bíróságba be nem állíthatunk. Az a kinevezett biró, 
előadó vagy tanácsos, a kit sokan (így Concha tanár úr is) 
helyette bevinni szeretnének, szakképzettségben minden esetre 
háta megett marad s az első fok birói jellegét nem emeli. És 
nem is említve a felállítandó 88 elsőfokú bíróság ugyanannyi 
előadói állásának szervezésével összekötött és kellően nem indo- 
kolt pénzügyi terhet, a javasolt megoldás gyakorlatilag is hát- 
rányosabb lenne azért, mert a míg ennek az állandó előadó 
bírónak a kisebb törvényhatóságokban elég munkája nem 
akadna, viszont nagyobb törvényhatóságokban a parallel taná- 
csok felállítása ki lenne zárva (mert az állandó előadónak helyet- 
tese nincs) és akadályoztatása (szabadságolása, betegsége vagy 
széküresedés) esetén a bíróság működésében fennakadás áll- 
hatna be. 

Midőn tehát a tiszti ügyész ellen felhozott kifogásokat 
alaposaknak el nem ismerhetem : kizárását és bárki által helyet- 
tesítését ez időszerint csak hátrányos megoldásnak látnám. 

Az elsőfokú bíróság választott tagjairól kevés a mondani 
valóm. Ezek bevétele kevés ellenzésre talált, a minthogy az alsó 
fokon az autonóm, igazán független elemeknek különösen az 
ellenőrzés szempontjából igen becses részvétele nem nélkülöz- 
hető. Minősítésüket az ügy érdekében kissé közelebbről körül- 
irandónak vélném, mert ha tőlük jogi vagy közig, minősítést 
megkívánni nem is lehet, azt legalább, hogy p. bizonyos évig tartó 
törvényhatósági vagy községi autonómiai szolgálatot mutassanak 
ki, minden aggodalom nélkül ki lehetne kötni. Megemlítem még, 
hogy a képviselőházi bizottsági tárgyalás során felmerült az 
indítvány, hogy az ügyvédek incompatibilitási szempontból, az 
elsőfokú bíróságok választott tagjai köréből kizárandók lennének. 
E megszorítást én a bíróság színvonalára hátrányos lépésnek 
tartanám, mert az ügyvédek az elsőfokú bíróságnak épen egyik 
legértékesebb elemét képezhetik; az esetleges incompatibilitás 
elhárításáról pedig könnyű gondoskodni, a tjavaslat is gondosko- 
dik, a polgári törvénykezési rendtartásról szóló 1868 : LIV. t.-cz. 

56. §-ában foglalt intézkedéseknek a javaslat 26. §-ába felvétele 
által. 

Az elsőfokú bíróságnak ekként egyfelől aktiv közig, tiszt- 
viselőkből, másfelől autonóm elemekből összeállítását, minden 
látszólagos birói hiányok és a tagok heterogén volta daczára, 
szerencsés conceptiónak látom, de legalább is olyannak, melynél 
jobb jelenlegi viszonyaink közt, közig, szervezetünk átalakulása 
küszöbén és az elsőfokú bíróságok ez élj át tekintve, alig alkotható. 
Mert az alsó foknál a fősúly nem annyira a szervezeti kérdésre, 
a valóságos birói jellegre, de a valóságos birói eljárásra helye- 
zendő, mely kívánalomnak pedig a törvényjavaslat teljes mórték- 
ben megfelel. E szervezet — a mint Lánczy tanár úr véli — 
lehet csak provizórius lesz s a közig, rendszer reformja alkalmá- 
val mindjárt változtatásra szorul. De az sincs kizárva, hogy az 
ideiglenesnek gondolt szervezet a szerzendő tapasztalatok szerint 
véglegesnek is beválik, a mint hogy éhez hasonló szervezetek a 
külföldön is beváltak. 



A tisztelt teljes ülés engedelmével a hatáskörről kívánnék 
még röviden egyet-mást elmondani. 

A törvényjavaslat hatásköri része tudvalevőleg a taxatio 
rendszerére, vagyis a közig, bíróságok hatáskörébe utalandó vitás 
ügyeknek esetekkénti oly módon felsorolására helyezkedett, hogy 
rendszerint már mindjárt az elsőfokú sérelmes közigazgatási 
határozat vagy intézkedés ellenében nyíljék meg a bíróságoknál 
emelhető panasz útja. A szerint aztán, a mint az illető közig, 
ügyben, annak természetéhez képest, községi, r. t. városi ható- 
ság, járási tisztviselő, fő- és székvárosi kerületi elöljáróság s 
rendőrkerületi kapitányság hozta meg a sérelmes elsőfokú hatá- 
rozatot : az elsőfokú bíróság, — a mennyiben pedig más (közép- 
fokú hatóság vagy minister stb.) eljárása ellenében nyujtatik be 
panasz, közvetlenül a felső közig, bíróság jár el. 

Az ekként megállapított hatáskör szintén sok megtámadás- 
ban részesült. Az elvi általánosítás barátai egyáltalán alapjában 
támadták a taxatiot ; mások azt mondják, még a taxatio állás- 
pontját elfogadva is túlságos szűk a bíróság tervezett hatásköre. 

A Magyar Jogászegylet körében, hol mindenki tisztában 
van a hatáskör megállapítás két módozatának, t. i. az elvi álta- 

lánosításnak és a taxationak természete felől, jól ismeri úgy 
egyik, mint másik rendszer mellett és ellen felhozni szokott 
érveket s ezek súlyát is kellően mérlegelni tudja, teljesen fel- 
mentve érzem magamat a tjavaslati rendszer elvi védelmezésének 
kötelessége alól, mert hiszen új, e társaság előtt ismeretlen érvet 
alig tudnék felhozni és mert nem általános elvi fejtegetésekre, 
hanem inkább a javaslatnak gyakorlati, különösen közigazgatási 
szempontokból megvilágítására vállalkoztam. 

Annyit azonban mégis kiemelendőnek, illetőleg ismételten 
hangsúlyozandónak tartok, hogy nálunk, midőn a közigazgatási 
anyagi és alaki törvények szerfelett hiányosak ; midőn a közig, 
jognak egész nagy területei teljesen szabályozatlanok ; midőn 
az ügyek egy részének elintézésénél nem fix szabály, de az 
egyéni felfogás az irányadó; midőn specziális helyzetünk (értem 
alatta úgy Ausztriához, mint Horvát-Szlavon-Dalmátországhoz 
való közjogi viszonyunkat) a teljesen szabad elhatározást ha 
teljesen nem köti is meg, de elhatározásunknál minden esetre 
czélszerűségi és politikai szempontokat is előtérbe állít: elvi 
általánosításhoz fordulnunk jóformán teljesen lehetetlen, külö- 
nösen midőn nem cassatorius, de érdemben döntő bíróságot 
szervezünk. Az elvi általánosítást legfelebb oly széles körű nega- 
tív taxatio segítségével (vagyis a bíróság elé nem vihető ügyek 
és esetek oly nagy számának felsorolásával) tudnók megnyug- 
vással alkalmazni, hogy végeredményben ugyanott volnánk, a 
hol most positiv taxatio mellett. Sőt a jó negatív taxatio a posi- 
tivnál talán még nehezebb, mert az ügyeket vagy ügyköröket, 
melyeket bíróság elé utalni szándékozunk, magunk előtt látjuk, 
gondosan mérlegelhetjük, — míg azt, hogy mit zárjunk ki, 
szabatosan és részletesen megállapítani bajosabb. 

Bármily paradox-nak látszassák is állításom, abban a véle- 
ményben vagyok, hogy egyfelől közigazgatási jogunk rendezet- 
lenségére, másfelől közjogi viszonyainkra való tekintettel a birói 
hatáskör lényegileg egyforma lenne, akár taxatióval, akár pedig 
negatív taxatióval összekötött elvi általánosítással kivánnók azt 
megállapítani; úgy hogy a hatáskörnek így vagy úgy meg- 
állapítása tulajdonkép talán nem is elvi kérdést, hanem Lánczy 
tanár úr 1883. évi közjogi tanulmányának szavaival élve «nagy 
gyakorlati hordereje daczára kitünőleg czélszerűségi kérdést és 

törvényszerkesztési feladatot képez*. A kérdés lényege így abban 
nyilatkozik, vájjon a javaslatbeli taxatioban tényleg benne van-e 
minden olyan ügy vagy ügycsoport, melynek felvételénél a fen - 
tebb már hangsúlyoztam két szempont útban nem áll? 

És nagy sajnálatomra, közig, jogunk rendezetlenségére való 
tekintettel nem tehetem magamévá Concha tanár úrnak a 
hatáskör tágítására nézve tett két javaslatát. Ha jól értettem 
meg, e javaslatok szerint a bíróság hatásköre kiterjesztendő 
lenne : 

1. a fővárosi rendőrségi törvény (1881 : XXI. t.-cz.) 9. és 
iO. §-aiban szabályozott hatósági tények természetével bíró 
(bárminemű kormányrendeleten vagy thatósági statútumon ala- 
puló) sérelmes közigazgatási intézkedésre ; 

2. minden oly esetre, midőn a közigazgatási határozat 
vagy intézkedés a megszabott formák mellőzésével, azok sérel- 
mével keletkezett 

Én azt készségesen elismerem, hogy e két elvnek a hatás- 
köri részbe való beállítása a bírói hatáskört jelentékenyen tágí- 
taná, a mennyiben azok elfogadásával jóformán az összes 
rendőrhatósági intézkedések és az összes közigazgatási, sőt talán 
még a tisztán discr. természetű ügyek is forma-sértés esetén, 
a jogvédelemnek kétségtelenül nem csekély előnyére, birói control 
alá lennének helyezve; egyúttal elesnék a szüksége annak is, 
hogy mindenik minister és minden statútumot alkotó hatóság, 
mint megannyi praetor, maga adja meg az «actio»-t a statuta- 
rius joganyagra vonatkozólag. 

Csak az a bökkenő, hogy e két általános elv a javaslatbeli 
taxativ rendszerbe semmiképen nem illeszthető be. Mert ha 
egyszer az ügyek és esetekkénti taxatiot fogadjuk el s a birói 
védelmet egyelőre főként a törvényi joganyagra, itt is csak a 
külön-külön kiemelt contentiosus ügyekre kívánjuk és merjük 
kiterjeszteni, akkor — szerintem — teljesen lehetetlenség, hogy 
e tartózkodó álláspontot két ily általános és bizonytalan körű 
elvvel keresztül törve, az egész rendőri kényszerjogot, meg a 
discr. döntéseket is, habár csak a forma-sértés esetén, bírói ellen- 
őrzés alá helyezzük. 

És én itt ismét nem külföldi példák czáfolgatásába bocsát- 
kozom, hanem hivatkozom a sokkal közelebb fekvő valóságra, 

"közig, törvényeink és szabályaink hiányosságára s hatóságaink 
tekintélye fentartásának szükségességére. Tudvalevőleg épen a 
rendőri jog és aközigazgatási eljárás, különösen pedig ennek 
végrehajtási részeaz, a mi áltálában hiányos közig, jogunknak 
legszabályozatlanabb részét képezi. Épen e két ügykör az, mely- 
nek ellátása tekintetében országszerte a legkülönbözőbb gyakorlat- 
tal találkozunk. Épen a rendőrhatósági jog gyakorlása és épen az 
eljárási formák azok, melyek egyöntetűen szabályozva nincsenek, 
tehát épen e tekintetben van a belátásnak, az egyéni félfogásnak 
tág tere. Természetesen épen itt eshetvén legsűrűbben jogsérelem, 
a jogvédelem is épen itt lenne a legszükségesebb. Ámde a biróság 
is belátásra volna kénytelen alapítani Ítéletét igen gyakran ; már 
pedig a független bírónak tisztán belátásra alapított Ítélete a 
közigazgatási közegénél egyáltalán nem veszélytelenebb s a 
bíróságnak discr. természetű döntésekre is felhatalmazás, 
magát a bíróságot lényegéből forgathatná ki. Aztán, ha valahol 
mindenesetre épen e téren lenne a közigazgatási és birói fél- 
fogás közt a legnagyobb ellentét, a közig, határozatok sorra fel- 
forgattatnának, a hatóságoknak a közönség előtti tekintélye 
tönkre menne, pedig a hatósági tekintély fen tartása nem magán-, 
de közérdeket képez. 

Ellenben a rendőri kihágási ügyekben való ítélkezést 
másod- és harmadfokon (minden elméleti, tudományos szem* 
pontoktól eltekintve) egész megnyugvással a közig, bíróságokra 
bíznám, a felső biróság hatáskörének csupán a «revisioin jure»-ra 
való szorítása mellett, amire különben a tjavaslat 71. §-ának 
szövege módot is nyújt. 

Bővítendőnek vélném továbbá a javaslatbeli hatáskört, nem 
oda be nem illeszthető általános elvek beállítása, hanem egyes 
mellőzött ügykörökből gondosan kiválogatandó némely conten- 
tiosus ügyek felvételével. Ily ügyköröknek látom különösen a 
gyámgondnoksági, katonai, állampolgársági és ipari ügyeket, 
melyek intézésénél előfordulható sérelmeknek birói védelemben 
részesítésére — megvallom — nagyobb súlyt helyezek, mint a 
discretionárius döntés formáinak, vagy a rendőri kényszerjog 
alkalmazása eseteinek védelmezésére. így például az összes 
statusviszonyok alapját képező állampolgárság meg nem állapí- 
tása, vagy az iparengedély meg nem adása, vagy a megadott 

iparengedély visszavonása mindenesetre súlyosabb (sokszor 
existentiálisj sérelmet foglal magában, mint azok az apró-cseprő 
rendőrintézkedések : palánkhúzatás, egy utczára kilógó táblának 
ide vagy oda helyeztetése, a minőkről itt szó volt. 



Lánczy tanár úrnak a hatáskör tekintetében kifejtett véle- 
ményére részletesen kiterjeszkedni nagyon messzire vezetne. Én 
őt a külföldi definitiók terére nem követem. Azt azonban legyen 
szabad megemlítenem, hogy az osztrák közigazgatási bíróság 
hatáskörének általános és szerintem nem szabatos definitiójára 
való hivatkozás nem sokat bizonyít, mert az osztrák bíróság 
tudvalevőleg csupán semmitő hatáskörrel bír, míg a mienk 
érdemben döntő leszen; már pedig két ilyen, teljesen ellentétes 
rendszerre alapított bíróság hatáskörének összehasonlítása — 
még egyébként egészen azonos közigazgatási viszonyok között 
is — elfogadhatatlan. Elvi általánosítással, szerintem, a beszé- 
demé órán már megérintett indokokból, egyelőre még a felső bíró- 
ságunk hatásköre sem állapítható meg. Végül arra is bátor vagyok 
felhívni a t. tanár úr b. figyelmét, hogy nem csupán vasúti- és 
nyugdíj-, de törvényhatósági-, út- és vám-, különösen igen fontos 
vízjogi ügyekben is panaszjog van biztosítva a sérelmes minis- 
teri határozatok és intézkedések ellenében, következőleg a bíró- 
ságoknak, különösen pedig a felső közig, bíróságnak hatásköre 
már a javaslatban sem olyan túlszüken van megállapítva. 



Reichard ügyvéd úr némi gúnynyal, de legalább is szemre- 
hányólag említette fel, hogy a javaslat hatásköri része úgy készült: 
elővótetett néhány törvény, kiválogattattak és minden rend- 
szer nélkül összeállíttattak a legkírívóbbnak talált contentiosus 
ügyek. Engedelmet kérek, nem így történt, nem néhány törvény, 
de az egész Gorpus Juris át lőn nézve és gondos mérlegelés után 
válogattatott ki minden oly ügy, mely már ez idő szerint bírói 
védelemben részesíthetőnek látszott. Ez eljárás persze egyéni 
felfogás dolga s az eredmény is lehet jó vagy rossz, a taxatió szűk 
vagy tág, e felett én nem vitatkozom. Egyes §-ok is — lehet — 
nem elég szabatosan lettek szövegezve. 

így, hogy az általa felhozott 42. §-nál maradjak, aggályai el- 

oszlatása végett könnyen lehet azt bővebben szövegezni, vagyis a 
mostani szöveghez hozzátenni : 

nlletőleg midőn a községi hatóság a község és magán 
felek között akár önállóan, akár ezen törvény értelmében a 
közig, bíróság elé tartozó más ügygyei kapcsolatosan vitássá 
váiik.v Ily szövegezés mellett — remélem — az az aggodalma, 
hogy a bíróság minden községi ügyet magához vonhasson (a mit 
a törvényjavaslat nem akart) el lesz oszlatva. Különben a 
42. §-ra alapított kifogását nem mint a javaslatbeli taxatio ellen, 
de kizárólag csak mint a 42. §. ellen felhozott szövegezési ki- 
fogást fogadhatom el. 

Ama másik kifogására pedig, hogy a tjavaslat 39. §-a sze- 
rint a felettes közig, hatóság részére fentartott megsemmisítési 
jogból az a baj következik, hogy e megsemmisítés szintén sérel- 
mes lehet s ez újabb sérelem ellen már panaszjog nincs bizto- 
sítva: egyszerűen megjegyzem, hogy a 39. §. szövegezése szerint 
e jog csupán az alsóbbfokú hatóságok illetéktelen és törvénytelen 
(tehát tulajdonkép eo ipso semmis) határozatai ellen és pedig 
azon további két megszorítássá Uett proponálva, hogy e határoza- 
tok magánpanaszszál megtámadva nincsenek, hatósági panasz- 
nak pedig (mely a javaslat szerint elég tágkörü) tárgyát egyáltalán 
nem képezhetik. E megsemmisítési jog a javaslat intentiói szerint 
igazán a lehető legszűkebb hatáskörre van szorítva, flagrans 
törvénytelenségek esetére lenne fentartva. És az ezen megsem- 
misítési jog gyakorlásából esetleg eredhető sérelem — úgy 
hiszem — kisebb annál az előnynél, mely a törvénytelen és 
illetéktelen határozatnak közig, úton feloldásából s ezzel a 
magán panasznak, a költséges és hosszadalmas birói eljárásnak 
szükségtelenné válásából ered. 

Tisztelt teljes ülés ! 

Ezekben kívántam a törvényjavaslat leginkább támadott 
két pontjára: az elsőfokú bíróságok összeállítására és a hatásköri 
részre, különösen pedig az e teremben elhangzott kifogásokra 
reflektálni. 

Az elsőfokú bíróság szervezete — ismétlem — azok szem- 
pontjából, kik már az alsófokon is valóságos bíróságot szeretné- 
nek látni, kétségen kívül kifogás alá eshetik. De attól az elsőfokú 

bíróságtól, mely előtt az eljárás teljesen bírói formák közt tör- 
ténik; melynek minden határozata a felső bírósághoz felébb- 
vihető ; melynek összes tagjai teljes jogi és fegyelmi felelősség 
alatt állanak ; mely a felsőbíróság felügyelete és fegyelmi jog- 
hatósága alá tartozik : a bírói jelleget teljesen megtagadni nem 
lehet. De bármiként vélekedjék valaki az elsőfokú bíróság össze- 
állításáról, azt elismerni kénytelen, hogy ennek felállítása a 
mostani helyzeten jelentékenyen javít s hogy már maga az a 
körülmény, hogy az elsőfokú bíróság a hozzáutalt ügyekben nem 
kevesebb mint 12 jelenlegi közig, hatóság helyett fog eljárni, a 
jogegység és jogkereső felek érdekében nem megvetendő előnyt 
jelent. 

A hatáskör pedig már jelen alakjában is tisztességes kezdet. 
A taxatio, némely mellőzött ügyek és ügykörök felvételével, már 
most bővíthető, bár a hatáskör jelentékeny tágítása inkább a 
jövőben megalkotandó közig, törvények feladatát képezi. Arról 
azonban, hogy az egész közigazgatást bírói kontrol alá helyez- 
zük, talán soha nem is lehet szó, mert a főczélt nem a közigaz- 
gatás által elkövetett sérelmek orvoslása, de a sérelmek elkövet- 
hetesének lehető megelőzése képezi. Magába a közigazgatásba kell 
bevinni a jogot : a közig, tisztviselők jogi qualificatiójának eme- 
lése, megfelelő fegyelmi törvény és szolgálati pragmatika, min- 
denek felett pedig — angol példára — oly jó közig, törvé- 
nyek meghozatala által, melyek a felek és hatóságok jogait és 
kötelességeit szabatosan előírják s lehetővé tegyék, hogy a dis- 
oretionális döntésnek minél szűkebb körre szorításával az egész 
közigazgatás tárgyilagos, igazságos és jogelvek által vezérelt 
legyen, — s a mely törvények a bírói eljárásnak is szilárd alapot 
nyújtsanak. 

Csak abból az illúzióból kell már most kibontakoznunk, 
hogy egy törvónynyel, a közig, bíráskodással egyszerre meg- 
orvosolhassuk a közigazgatásnak minden képzelt és valódi bajait 
s egy csapásra teljes rendet teremthessünk ott, hol a rend meg- 
teremtése a szerencsés törvényhozási alkotások egész sorozatától 
van feltételezve. 

Az a lépés, a mit ez a javaslat tenni készül, kezdetnek elég. 
fka nagy Széchenyi szavai szerint: «a gyönge makkból erős 
tölgyfa lesz, csak senki el ne tapossa.* 

A törvényjavaslatnak sok hiánya és fogyatkozása lehet, 
hiszen emberi mű, különösen egy úttörő kezdeményezés soha 
nem tökéletes; — de le van benne téve az alapkő, melyen a 
mindnyájunk által egyaránt óhajtott erős magyar állam, mint 
jogállam idővel fel lesz építhető. (Éljenzés.) 



164 



Digiti 



zedby G00gle 



Dr. Lukács György : 

Mélyen tisztelt teljes ülés ! 

Bátor leszek én is röviden hozzászólani a közigazgatási 
bíráskodásnak ebben a tudós testületben oly alaposan és magva 
san vitatott kérdéséhez. 

Méltóztassanak előbb egy kis alanyi kitérést megengedni. 
A múlt hetekben ebben a teremben tartott előadások, melyeknek 
hallgatója voltam, azt a benyomást kéltették bennem, mintha 
ez a mélyen tisztelt testület abban a javaslatban, melyet a. kor- 
mány a közigazgatási bíróságokról alkotmányos tárgyalás végett 
előterjesztett, veszélyeztetve látná a jogot, mint ilyet, minha a 
közhatalom túlkapásai, az administrativ hatósági kör túltenge- 
tése ellen kellene ennek a mélyen tisztelt testületnek, mint a 
jog őrének ünnepélyes vetőt emelnie. Szóval tisztelt uraim, ha 
talán expressis verbis nem mondatott is, én legalább is egy csön- 
des szemrehányásnak a lehet éreztem, szemrehányásét, mely 
szól a kormányzati közhatalom mai kezelőinek, de szól egyál- 
talában hazai administratiónk egész organismusának, a fejétől 
a végtagokig. 

Magam is az aktiv közigazgatás munkásai közé tartozván, 
szabad lesz talán nekem, mint ezen nagy organismus egyik sze- 
rény tagjának, illetékesen nyilatkoznom arról a közszellemről, 
mely bennünk él, mely munkálkodásunkat vezeti. 

Tisztelt uraim ! Méltóztassanak elhinni, hogy az, a mit 
administrativ önkénynek szokás nevezni, minket már nem lel- 
kesít. Méltóztassanak meggyőződve lenni, hogy minden cselek- 
ményünkben, pedig ezek valamennyien, ha tárgy szerint még 
oly jelentéktelenek is, lényegileg az állam uralmi jogainak gya- 
korlásában állanak, — soha sem a merev hatalom eszméje 
vezeti gondolkodásunkat, eljárásunkat, hanem az egészen hatá- 
rozott, az egészen tiszta czél, mely felé törekszünk : a közjólét 
önzetlen megvalósítása a jognak azon eszközeivel, melyeket az 

államhatalom rendelkezésünkre bocsátott. A magyar aktív köz- 
igazgatás mai közegei már — méltóztassanak acceptálni ezt az. 
őszinte szót — nem a közönség urának és parancsolójának 
tekintik magokat, hanem a közérdekek szolgájának. Az igazi 
közérdeket szolgáljuk mindnyájan, kik a közigazgatás terén mű- 
ködünk és nem azon fiktiv közérdeket, mely csak az önző hatalmi 
velleitások eltakar ója, palástolója. Azt a közérdeket, mely nem 
ellentétese a jognak, hanem harmóniái azzal, mely nem konfis- 
kálni törekszik az egyes jogát, hanem megerősíteni, biztosítani. 
Hiszen a szóban forgó törvényjavaslat is ennek a szellemnek 
kifolyása, mert önmagát veti a közigazgatás control, erős, szigora 
ellenőrzés alá. 

Nem szükséges tehát oly nagyon félteni a jogot a közigaz- 
gatástól és közigazgatási hatóságoktól. 

Velem együtt érzi a közigazgatás minden munkása, meny- 
nyire lényeges elem a jog a közigazgatásban. Annyira, hogy 
épen közigazgatási körök kívánják legjobban, hogy ennek a 
gondolatnak a közigazgatási tisztviselők kiképzésében, már 
elméleti előképzésében is praktikus hatály bíztosíttassék. Épen 
közigazgatási körök vannak megbizonyosodva arról, hogy a köz- 
igazgatási szakmára való előkészítés körébe a politikai tanulmá- 
nyok mellett igen előkelő teret szükséges biztosítani a jogi 
ismeretek alapos megszerzése lehetőségének is. 

Mind ezeket csak a végből voltam bátor érinteni, hogy 
elhárítsam közigazgatásunkról annak gyanúját, mintha az a 
jogtól, mint lényegétől idegen elemtől, iróznék és a jogot csak ho- 
moeopathikus adagokban volna hajlandó bevenni, — s abban a 
biztos hiedelemben, hogy őszinte felszólalásom feltétlenül hitelre 
talál, sokkal közelebb érzem magamat e tisztelt testülethez és 
annak eszmeköréhez, mert immár nem létezőnek érzem azt az 
elválasztó vonalat, melynek nyűge alól eddig nem menekül- 
hettem. 

Midőn a mai administratio szellemét ilyenkép jellemeztem, 
nyilvánvalóvá kívántam tenni azt is, hogy a belügyminister 
által a közigazgatási bíróságokról előterjesztett törvényjavaslat 
nem a közigazgatási hatalomkör féltékeny megőrzésére töreke- 
dett, hanem a leghatározottabb bírói jogvédelmet kívánta biz- 
tosítani. 

Mondatott e teremben, hogy a közigazgatási bíróságokról 
szóló törvényjavaslat bizonytalanságban hagy a felől, vájjon jog- 
védelmet vagy érdekméltánylást kíván-e nyújtani? 

Én azt hiszem, a javaslat intézkedéseit a homályosságnak, 
a bizonytalanságnak ez a vádja nem illetheti. A kérdésre felele- 
tet ad a taxativ részben felsorolt konkrét ügyek természetének 
gondos szemügyre vétele, de teljes felvilágositást nyújt az indo- 
kolás is, melynek 84. lapján egyebek közt a következők is fog- 
laltatnak. 

« Számot kell adnom — úgymond a belügyminister — azon 
elvekről, melyekből a közigazgatási bíróságokhoz utalt esetek 
kiválasztásánál kiindultam. Első és fő követelménynek tartottam 
e végből, hogy a lehetőségig csak olyan ügyek kerülhessenek a 
közigazgatási bíróságok döntése alá, melyekben a törvény kifeje- 
zetten jogot biztosít az egyesek és testületek számára. Valamint 
azonban egyoldalról nem találtam feltétlenül kizárhatóknak a 
közigazgatási bíróságok hatásköréből azon érdeksértéseket, me- 
lyeknek tárgyalása és eldöntése a közigazgatási szempontok 
veszélyeztetése nélkül a bíróságokra bízható : más oldalról gon- 
dosan óvakodtam olyan természetű jogsértéseknek a bíróságok 
hatáskörébe való bevonásától, melyeket az érvényben levő jog- 
szabályok szerint ugyan, de csak a közigazgatási czélszerűség 
gondos figyelembe vételével kell és lehet helyesen elintézni ». 

A törvényjavaslat sarkalatos elve tehát, hogy oly ügyek 
tereitessenek a közigazgatási bíráskodás útjára, melyekben tör- 
vény vagy — korlátolt mérvben — más jogszabály által kifeje- 
zetten biztosított jogokról, illetőleg ezeknek az administratio 
által netalán való megsértéséről van szó. Ezt az elvet majdnem 
teljes tisztaságában sikerült keresztül vinni. Egészen föltétlenül, 
hogy, ne mondjam, mereven, ez nem sikerült, a mint nem is 
sikerülhetett, mert fenálló, élő törvény és jogrendszer keretébe 
kellett a közigazgatási bíráskodás rendszerét beilleszteni, az 
pedig fejlődése sajátosságánál fogva — meg kell vallani — a 
jogi szabályok helyébe nem egyszer vette be szükségtelenül a 
discretionalis elemet, viszont némely esetben jogot biztosított oly 
kérdésekben, melyekben a megkötést a dolog természete nem tűri. 

Az érdeksérelmeket tehát általában nem részesíti közigaz- 
gatási bírói jogvédelemben a javaslat, oly kérdéseket pedig, 

167 



Digiti 



zedby G00gle 



u 

melyekben puszta kedvezósekről, kegyelmi tényekről lehet szó, 
épen egész határozottsággal kizár a közigazgatási bírói jogvéde- 
lem sánczai közöl. így például a 6. §. egyenesen kimondja, hogy 
a nyugdíj-felemelésnek és a kivételes nyugdíjazásnak eseteire a 
közigazgatási bíró ítélkezése ki nem terjedhet. 

Őszinteség hiányát tehát nem lehet felróni a törvényjavas- 
latnak. 

Hallottam kifogást a miatt, mert a törvényjavaslat a köz- 
érdeket minduntalan előtérbe állítja a jog mellett, s teszi ezt a 
nélkül, hogy a közérdeknek a joghoz való viszonyát határozott 
formában megállapítaná. A bíróság fog zavarba jönni — mon- 
datott — hogy a jog vagy a közérdek szabályát kövesse-e ? Sőt 
konkrét formula is ajánltatott, a mely ennek az aggálynak meg- 
szüntetésére lenne alkalmas. E szerint felveendő lenne az eljárási 
részbe, hogy a közérdek annyiban jő tekintetbe, a mennyiben a 
fenálló joggal nem ellenkezik. 

Én ezt a formulát szépnek, szabatosnak, jónak találom. 
Nem mondhatom azonban, hogy annyira szükséges, mint a 
mennyire szabatos. Mert, ha ez a formula elmarad is, a jogra 
abból semmi veszedelem nem háramlik. Nem háramlik, mert 
nem áll az, mintha a jog és a közérdek szempontjai valami me- 
reven ellentétes substantiák volnának. Az esetek túlnyomó több- 
ségében fedik ezek egymást, s minden reális és józan törvény- 
hozásnak egyenes feladata ily irányú fejlődést biztosítani. De, ha 
netalán fordulnak is elő esetek, melyekben a közérdek és a jog 
harczban állanak egymással, természetes dolog, hogy a közigaz- 
gatási bíróság a jog szerint fog dönteni, mert a szerint kell dön- 
tenie. Hiszen a közigazgatási bíróság a végből létesíttetik, hogy 
jogvédelmet nyújtson, lényege tehát a jognak biztosítása. De 
ezen az administratiónak sincs mit bánkódnia, mert a közérdek 
képviseletének nem az a feladata a közigazgatási perben, hogy a 
jog rovására akarjon más szempontokat érvényesíteni, hanem 
feladata kimutatni azt, hogy a jog, az igazság, azon az oldalon 
van, melyet ő képvisel. Nem az a feladata tehát a közérdek kép- 
viselőjének, hogy egyesnek vagy testületnek törvény biztosította 
jogát az összesség előtérbe állított érdekével legyőzze, hanem 
hogy bebizonyítsa, miszerint az felel meg a fenálló jognak, a mit 
ő hivatásánál fogva mint az összesség érdekében állót ismert fel. 

8 a bíró nem azon dilemma elé van állítva, hogy a sértett jog- 
nak adjon-e elégtételt vagy pedig a nem jogos álláspontot emelje 
érvényre csak azért, mert az az összesség érdekének felel meg, 
hanem a biró feladata dönteni a felett, hogy melyik oldalon van 
a jog, azon-e, a melyen a magát sértettnek állító fél áll, vagy 
pedig a másik oldalon, melyen az összesség állítja magát és 
jogát veszélyeztetettnek? Hogy pedig az összességnek, az úgy- 
nevezett közérdeknek képviseletére külön apparátus állíttatik 
fel, az természetes, mert, ha ez nem történnék, a közszempontok 
csak azon kevés esetben találnának szószólóra, midőn véletlenül 
speciális magán érdeknek is szolgálnak. Ily precair alapra 
helyezni a közérdek megóvását nem szabad ! Azt pedig, hogy 
megóvandó közszempontok nincsenek, ne állítsa senki, mert a 
közigazgatási bíráskodás terrénuma az administratio területé- 
ből való kisajátítás, az administratioban pedig nincs egyetlen oly 
ügy, mely kisebb vagy nagyobb vonatkozásban ne lenne a 
közzel, az összességgel és annak érdekeivel. 

A mi a közigazgatási bíróságok hatásköre megállapításának 
kérdését illeti, nem szándékozom a két egymástól elütő cardina- 
lis rendszer méltatásával, egymással szembeállításával foglal- 
kozni. Annál kevésbbó, mert előttem szólott tisztelt kollegám 
bővebben foglalkozott a dolog ezen oldalával. Utalva tehát az 
'általa elmondottakra, részemről csupán arra a megjegyzésre 
akarok kissé kiterjeszkedni, mely a minap e helyt tétetett, s a 
melynek értelme szerint a kormánynak javaslatában oly tételes 
közigazgatási bírósági rendszerek is mesterségesen a taxativ 
rendszer alapján állóknak vannak feltüntetve, melyek pedig az 
elvi általánosítás követelményeinek megfelelőleg rendezték be a 
közigazgatási jogszolgáltatást. Nevezetesen állíttatott, hogy téve- 
dés azt hinni, mintha Francziaország az enumerativ rendszert 
honosította volna meg. 

Én bátor vagyok fentartani azt az állítást, hogy a franczia 
közigazgatási bíróságok hatásköre is jó részben taxatión nyugszik. 

Utalok főleg arra, hogy a conseil de prófecturenek hatás- 
köre tisztán csak taxatión alapszik. 

A VIII. év pluviőse havának 28 án kelt törvény 4. §-ában 
hét pontban van körülírva a conseil de préfecture vitás közigaz- 
gatási ügyekben való hatásköre. Mai napig is ez az enumeratio a 

bibliája a conseil de préfecture hatáskörének «en matiére con- 
tentieuse. » 

A conseil de préfecture hatásköre idővel kiszélesedett, egy 
felől annál fogva, mert a franczia judikatura a hét pontban fel- 
sorolt hatáskörbe gazdag tartalmat vitt bele, más felől az által, 
hogy későbbi törvények folytatták a VÉL év törvényében lefek- 
tetett alaprendszert, a taxatiót és újabb ügyeket utaltak kifeje- 
zetten a conseil de préfecture hatáskörébe. Az egyes törvények 
felsorolásával nem fáraszthatom a tisztelt teljes ülés türelmét, 
tehát csak mint egyik legújabb bővítését a conseil de préfecture 
taxatíve meghatározott hatáskörének, példaképen felemlíteni az 
1884. évi községi törvényt, melynek 38. §-a a községi tanácso- 
sok, a községi polgármester és a községi esküdtek (adjoint) 
választása elleni felszólamlások birájává a conseil de préfecturet 
teszi. 

A conseil d'état hatósági köre részben szintén taxatión 
alapszik, megengedem azonban, hogy ennek hatáskörében az 
elvi általánosításnak lényeges szerepe van. J[)e, tisztelt uraim, 
azért mert egy rendszer keresztül van törve más elvekkel is, 
még sem a kivételektől fogja az jellegét nyerni. Mindenki tudja 
például, hogy Poroszországban a rendőri hatóságok rendőri 
intézkedései ellen a magát sértettnek érző félnek szabadságában 
áll akár rendes közigazgatási felfolyamodással (Beschwerde), akár 
a járási illetőleg kerületi választmány, mint közigazgatási bíró- 
ság előtt panaszszal (keresettel, Elage) fellépni. Az ügyek ezen 
kategóriája tehát egész általánosságban, elvszerüleg közigazgatási 
birói intézés alá van utalva. Kinek jutna azért eszébe, ezen a 
kivételen elindulva, tagadásba venni, hogy a porosz rendszer a 
legszigorúbb taxatión alapszik ? 

A mi a franczia közigazgatási bíráskodással kapcsolatos 
taxatio felismerését nehezíti, az a conseil d'étatnak mint sem- 
mítőszéknek (tríbunal de cassation) hatásköre. Mint semmitö- 
szék működik az államtanács törvénysértés (violation de la loi), 
hatáskör-túllépés (excés de pouvoir) vagy a hatóságot megillető 
jog hibás alkalmazása (détournement du pouvoir) eseteiben, 
vonatkozzék a határozat bármely közigazgatási ügyre vagy vitás 
közigazgatási kérdésre, annyira, hogy még a szabályrendeletek 
is alá vannak vetve az államtanács cassatorius hatáskörének. Az 

«excés de pouvoir»-ra alapított cassatorius hatáskör ily széles 
alkalmazása csak lassan, a indikátorába bevitt merész magyará- 
zatok alapján fejlett ki, ma azonban már általánosan el van 
ismerve. Kétségtelen, hogy az államtanácsnak ez a formai hatás- 
köre a legkorlátlanabb elvi általánosításnak hódol. De, mint 
már mondám, ez & hatáskör a franczia közigazgatási bíráskodás- 
ból csak egy töredék, a franczia közigazgatási bíróságok rendes, 
normális, érdemben döntő hatásköréből való kivételes eltérés a 
merőben csak semmítő jogkörrel kapcsolatos elvi általánosítás 
javára. Minthogy azonban a potiori fit denominatio, jogosan és 
alappal lehet a franczia a közigazgatási bíráskodást a taxativ rend- 
szerek körébe illőnek tekinteni. 

De azoknak sincs igazságuk, a kik Olaszországot mint a 
taxativ rendszer merev ellenlábasát tüntetik fel. Mert Olasz- 
országban, a hol a közigazgatásnak magán vagy politikai jogot 
sértő cselekményei a rendes bíróságok jogi ellenőrzése alatt 
állanak, 1889 óta a közigazgatási bíráskodásnak az érdeksérel- 
mek orvoslására hivatott új rendszere fejlődött ki. Ezeknek az új 
fajta közigazgatási bíróságoknak pedig, nevezetesen a megyei 
közigazgatási bizottságnak (giunta amministrativa provinciáié) 
és az államtanács negyedik vagyis vitásügyi osztályának hatás- 
köre a legkinyomatosabb taxatión, kizárólag csak taxatión 



És nem hivatkozhatnak Angliára sem a taxatió ellenesei. 
Nem pedig azért, mert Angliában kontinentális értelemben vett 
közigazgatási bíráskodás tulaj donképen nem is létezik, hanem a 
közigazgatás maga mozog jogi formák között, — legalább a leg- 
újabb időig így volt, — voltaképen tehát a közigazgatás jogi 
ellenőrzése a közigaifeatás, illetőleg a hatóságok szervezeti garan- 
tiáíban van meg. 

Az elvi általánosítás rendszerének szószólói a külföldi példák 
közöl tehát csupán Ausztriára hivatkozhatnak és részben Olasz- 
országra. Ezzel szemben a taxatió hívei majdnem az összes többi 
tételes rendszerekkel támogathatják álláspontjukat. 

Mind ezzel csak azt kívántam kimutatni, hogy a közigaz- 
gatási bíráskodás terén általában a taxativ rendszer az, a mely 
gyakorlatilag bevált. 

A taxatíve megállapított hatáskört illetőleg — eltekintve 

magának a taxatiónak elvi kérdésétől — több kifogás emeltetett 
a törvényjavaslat ellen a múlt hetekben tartott érdekes elő- 
adásokban. Egyik legfontosabb kifogás volt az, bogy a rendőri 
igazgatás körében — nem a rendőri büntetéseket, hanem az 
élet, vagyon, testi biztonság stb. terén alkalmazott rendőri intéz- 
kedéseket értve ez alatt — nem nyújt a javaslat közigazgatási 
bíróságok előtt kereshető jogorvoslatot. Ennek a hiánynak pót- 
lására konkrét indítvány is adatott elő : tétessenek a fővárosi 
rendőrségről szóló 1881. évi 21. t. ez. 9. és 10. §-ai országos 
érvényüekké és az azokban említett rendőri intézkedésekkel 
szemben nyittassák meg a közigazgatási bíráskodás útja. Nos 
hát, mélyen tisztelt teljes ülés, viszonyaink között nem ajánla- 
nám a törvényjavaslat ilyetén bővítését. Nem ajánlanám azért, 
mert az ilyen elvi általánosítás ellenkeznék a javaslat alap prin- 
cípiumával. Igaz, hogy ezzel szemben lehet Poroszország példá- 
jára hivatkozni, a hol a szigorú taxatió mellett a rendőri intéz- 
kedésekkel szemben elvileg meg van engedve a közigazgatási per 
útjára lépés. Csak hogy Poroszországnak teljesen kidolgozott 
rendőri joga, rendőri törvény és szabály rendszere van; a 
magyar közigazgatásnak pedig épen a rendészet a legszabályo- 
zatlanabb része. Általános érvényű jogszabályunk e téren szá- 
nalmasan kevés van, úgy hogy ez a tér még ma úgy szólván 
teljesen a statutarius szabályalkotásnak képezi tárgyát, ez által 
szabályozatlanul hagyott részeiben pedig megbízhatlan és inga- 
tag gyakorlatra van utalva. Igaz, hogy tetszetős az a mondás, 
miszerint épen ilyen dubiosus tereken van legnagyobb szükség 
a jogvédelemre. De ezzel szemben én utalok arra, hogy vesze- 
delmes térre lépnénk, ha a bíróságnak rezerválnók a szabály- 
alkotás teendőjét. A bíróságok, még a közigazgatási bíróságok is, 
a jog kiszolgáltatására vannak hivatva, de a társadalom rende- 
zése szabályalkotás által nem az ő hivatásuk, nem az ő ter- 
rénumuk. Kár volna tehát megbénítani a közigazgatást, annak 
szabad initiativáját. De egészen szükségtelen is. Mert, uraim, 
hogy áll a dolog? A közrendészet ügye, számos ágazatai ma 
napság nálunk kisebb részben ministeri, nagyobb részben tör- 
vényhatósági és részben községi szabályrendeletekben is vannak 
szabályozva. A törvényjavaslat pedig gondoskodik arról, hogy a 
rendeleti jog köréből is kiválasztassanak azon esetek, melyekben 

a közigazgatási bíróságok védelme igénybe vehető. Ugyan azon 
taxativ rendszer elvei szerint tehát, a mely a törvényjavaslatban 
le van fektetve, ki fognak választatni a statutarius jog s ennek 
keretében a rendőri jog köréből is azok az esetek, melyek alkal- 
masak arra, hogy a közigazgatási bíróságokhoz utaltassanak. Ez 
lesz a helyzet a közvetlen jövőben. Később pedig, a mint anyagi 
közigazgatási jogunk fokozatos fejlődésével a rendészet egyes 
ágai is egymás után kodifíkáltatni fognak, minden egyes törvény- 
ben fognak majd megállapíttatni azok az esetek, melyekben a 
közigazgatási bíróságoknak kell hatáskört biztosítani. — Nincs 
tehát szükség a javasolt, a törvényjavaslattól principialiter is 
elütő formulára, mert a törvényjavaslat rendszerében és annak 
eszközeivel is jó részt elérhető a rendőri intézkedésekkel szemben 
való jogvédelemnek biztosítása. 

Az épen most elmondottak által megfelelni kívántam egy- 
szersmind azoknak az ellenvetéseknek is, melyek a közigazgatási 
bíróságok eljárásának a rendeleti jogra is kiterjesztése miatt 
emeltettek. Nem habozom kimondani, hogy egyenesen becsesek- 
nek tekintem a javaslatnak ide vonatkozó intézkedéseit, . mert 
mód van nyújtva általok arra, hogy igen sok oly tere a közigaz- 
gatásnak (pl. a tolonczügy), mely törvényileg még szabályozva 
nincs és épen ezért a törvényjavaslat taxativ felsorolásába álta- 
lában bevehető nem volt, a statutarius jog útján szintén bírói 
ellenőrzés alá jusson. A mi pedig az e részben felhozott azon 
észrevételt illeti, hogy a hány szabályalkotó, megannyi praetor 
lesz, kik mindnyájan actiót fognak osztogatni, erre nézve meg- 
jegyzem a következőket. Municipalis törvényünk szerint a tör- 
vényhatósági szabályrendeletek érvényéhez minden esetben a 
kormány jóváhagyása szükséges, a szóban forgó törvényjavaslat 
pedig egyenesen előírja azt is, hogy a rend. tan. városi szabály- 
rendeletek, melyek különben törvény szerint csak a felettes 
törvényhatóság jóváhagyását igénylik, — ha oly meghatározá- 
sokat is tartalmaznak, melyek a közigazgatási bíróságoknak 
nyújtanak hatáskört, szintén a kormány jóváhagyása alá lesznek 
bocsátandók. Kis és nagy községek szabályrendeletein alapuló 
vitás ügyek pedig csak törvény vagy ministeri rendelet útján 
lesznek a közigazgatási bíróságok hatáskörébe utasíthatók. A sok 
praetor veszélye tehát csak képzeleti, mert a törvényhozáson 

kivül csak a kormány fog végérvényesen minősíteni közigazgatási 
bíráskodás útjára tartozó eseteket. A kormány pedig; minden 
esetre képes lesz megóvni az egységes szempontokat, a mi a 
jogalkotó működés terén minden esetre első rendű fontossággal 
biró követelmény. 

Kifogásolva volt az is, hogy a rendőri kihágások általában 
a közigazgatási bíráskodás útjára tereltetnek. A rendes bíróságok 
sérelme gyanánt volt ez előadva. De uraim, minden egyébtől 
eltekintve — utalok arra, hogy hazai jogéletünkben egyelőre 
legalább meghaladott álláspont már az, hogy a rendőri kihágá- 
sok egész területe a rendes bíróságoknak engedtessék át. Ez idő 
szerint tehát csak arról lehet szó, hogy a kihágásoknak azon 
része, mely a közigazgatási hatóságok elé tartozik, ott maradjon-e 
vagy pedig oly formán, mint egyéb a közigazgatási bíróságok elé 
utalt ügyek, a közigazgatási intézés bizonyos stádiumából, bizo- 
nyos stádiumától kezdve a közigazgatási bíróságok hatásköre alá 
vonassék. A kormány javaslatában a kihágási ügyeket azokkal a 
biztosítókokkal kívánja körül övezni, a melyeket a közigazgatási 
bíráskodási eljárás nyújt. Álláspontjának ervei elő vannak adva 
az indokolásban. Azokat nem ismétlem. Csupán arra akarok 
rámutatni, hogy a közigazgatási bíráskodás sehol sincs csak azon 
esetekre korlátozva, melyekben az administratio obiektiv jogsértő 
cselekményei ellen kell oltalmat biztosítani, hanem mindenütt 
szerepelnek az administrativ iustitia körében oly ügyek is, 
melyek természetöknél fogva alkalmasak a contentiosus eljárásra, 
alkalmasak azért, mert természetek a contradictorius tárgyalást, 
annak formáit és biztosítékait igényli. Az ügyek ezen kategó- 
riájába tartozónak tekintem a kihágási ügyeket is, azt gondolom 
tehát, hogy a kihágások jobban, mert természetüknek inkább 
megfelelő formák között, fognak elintéztetni a közigazgatási bíró- 
ságok által, tehát áttételöket szívesen veszem. 

Hiszen, ha subiektiv irányzatú ós repressiv tartalmú tevé : 
kény ségtöl a közigazgatási bíróságokat egészen el kivánnók zárni, 
nem nyújthatnánk azoknak fegyelmi ügyekben sem hatáskört ! 
Pedig ez a közvéleménynek hangosan nyilvánult és — hozzá- 
teszem — alapos óhajtása, de egyszersmind lényeges közszabad- 
sági biztosíték is. 

Egyébiránt mindenütt van a közigazgatási bíróságoknak 

repressiv hatáskör — természetesen csak szűk körben — biz- 
tosítva. Francziaországban például — azért hozom fel ezt a pél- 
dát, mert, mert erre történt hivatkozás — nemcsak úti, vasúti és 
kikötő rendészeti kihágásokban jár el a közigazgatási bíróság, 
hanem pl. az államtanács contentiosus jogosítványai közé tartozik 
az* hogy a belügyminister megkeresésére azon megyei, járási, köz- 
ségi tanácsosokat, kik ezen tisztökkel járó feladatuk teljesítését 
megtagadják, közigazgatási vitás eljárás útján lemondottaknak 
nyilvánítja. Mily szépen volna ennek a franczia intézkedésnek 
hasonlatosságára a magyar közigazgatási bíróságoknak hatás- 
köre is kiterjeszthető a közigazgatási bizottsági törvény (1876. évi 
VI. t.-cz.) 77. és 78. §-aiban tartalmazott esetekre, melyekben 
ki van mondva, hogy a közigazgatási bizottság választott tagjai- 
tól hanyagság esetén megbízatásukat meg kell vonni ! 

Attól pedig, hogy a felső közigazgatási bíróság jelentéktelen 
kihágási ügyek nagy halmazától obruáltatni fog, nem félek. Mert 
a felebbvitel józan korlátozására törvényes alapot nyújt a javas- 
lat. De különben azon curiális magas testület munkakörének 
értékéből a kihágási ügyekkel való foglalkozás mit sem fog 
levonni, amint egyáltalában nincs igazoltsága a kihágási ügyek 
divatossá lett kicsinylésének, mert hiszen a kihágások körüli 
bíráskodásban szóles körű büntetőjogi praxisnak nyílik tér, s a 
criminalitas nagy és fontos elvei a kihágási eljárásban is épen 
oly alapos és kritikus alkalmazást igényelnek, mint a vétségek 
vagy büntettek elbírálásával való foglalkozásban. 

Többszörösen kifogásoltatott az elsőfokú bíróságnak az az 
összeállítása, melyet a törvény kontemplál. Részletesen nem 
terjeszkedem ki az e részben felhozott ellenvetésekre, mert meg- 
tette azt előttem szólott tisztelt kollegám, de két megjegyzést 
még sem hallgathatok el. Állítva volt, hogy a főispán már azért 
sem megfelelő eleme a bíróságnak, mert nincs administrativ 
szakértelme. Ezt az ellenvetést egész alappal lehetett volna tenni 
akkor, mikor a főispánság merő méltóság volt, ma azonban már 
nincs helyén az ilyen kifogás. Ma már a főispán szoros, pontos 
és rendszeres munkához kötött köztisztviselő, a ki az egész 
administratio ellenőre a törvényhatóságban. Hogy ellenőrizhes- 
sen, ismernie kell azt, a mit ellenőriz, az egész közigazgatást. 
S ennek a követelménynek főispánjaink meg is felelnek, mert 

egy felől ma már majdnem kizárólag esak terjedt előpraxissal 
biró egyének neveztetnek ki főispánokká, mert más felől maga a 
hatáskör, melyet a főispánnak gyakorolnia kell, a legintenzívebb 
képző erővel bír. Ha csak egy feladatát veszszük is a főispánnak^ 
azt, hogy a törvényhatóság összes hivatalait időszakonkint foly- 
ton vizsgálnia kell, ez maga a közigazgatás minden ágazatában 
oly széles látkört, oly terjedt tájékozottságot nyiijt annak, a ki 
azzal foglalkozik, hogy ily egyénekről a közigazgatás ismeretének 
hiánya egyáltalában nem tételezhető fel. Mint tényre utalhatok 
különben arra, a mit nem egy, de nagyon számos példával iga- 
zolhatnék, hogy törvényhatóságainkban a főispánok azok, a kik 
municipalis tiszti karban ott, a hol szükséges, a purificatio nép- 
szerűtlen, de a közre hasznos feladatát teljesítik. 

A másik kifogás, a melyre még futólag kiterjeszkedni kívá- 
nok, a következő. Az 1891. évi 33. tczikkben elvileg már úgy is 
ki van mondva a közigazgatás úgy nevezett « államosítása », ma- 
holnap tehát már az alispán is állami közeg lesz, ép úgy, mint a 
főispán. Minthogy tehát a kettő közötti mélyreható különbség 
jó részt elenyészik, miért nem tenni most mindjárt az alispánt, 
az amúgy is kinevezés alá kerülő alispánt, a bíróság elnökévé? 

Tisztelt uraim ! A főispán és alispán dualismusának kérdé- 
sét kétségtelenül meg fog kelleni oldani. És bizonyára ez lesz 
egyike az administrativ reform legnehezebb kérdéseinek. Igen 
eminens és könnyen megérthető, ezért népszerű programm lesz 
az, hogy a két állást egyesíteni kell, egy feje, egy vezetője legyen 
a közigazgatásnak. Lesznek, a kik a főispánt továbbra is az 
ellenőrzés szerepkörében fogják meghagyni kívánni ugyan azon 
területen, melyen ma működik, mert hát az ellenőrzés hatékony- 
sága fő feltétele a közigazgatás jóságának. Lesznek ismét, a kik 
ugyancsak azt fogják óhajtani, hogy mind a két állás megtartas- 
sák, azonban az alispán úgy mint a középhatósági szervezet feje, 
a főispáni állás pedig területi extensivitást nyerjen, több törvény- 
hatóságból alakíttassék egy-egy kerület, élén a főispánnal, közbe 
eső fórum gyanánt a kormány és a közép hatóságok között. 
Lesznek bizonyára még más tervek is, melyeket előre nem tud- 
hatni. De egy bizonyos, és ez az, hogy a közigazgatási szervezet 
jövő berendezésének ezt a nagy kérdését incidentaliter, egy más 
probléma megoldása közben, mintegy mellékesén oldani meg 

vagy kisérleni meg a megoldást és ezzel mintegy praiudikálni, 
mintegy előre megkötni a jövő szervezkedést, — nemcsak impo- 
litikus, de következményeiben nagyon káros eljárás volna. 

Az a kifogás különben, melylyel most foglalkozom, a köz- 
igazgatási reform-feladatok idő és sorrendjének kérdésére is 
vonatkozik. De egész határozottsággal nyilvánította is a múlt 
ülés igen tisztelt előadója, hogy nem időszerű most oldani meg 
a közigazgatási bíráskodás kérdését, hogy nem czélszerű a mai 
közigazgatási szervezet keretébe illeszteni be a közigazgatási 
bíráskodás rendszerét, mert a mai közigazgatási szervezet, a mai 
közigazgatási rendszer már csak ephemer életű, tehát egészen 
ephemer, egészen ideiglenes lesz a közigazgatási bíráskodásnak 
az a rendszere is, mely a mai keretekbe illesztetik bele. Tisztelt 
uraim ! A reform sorrendjének kérdése nagyon sokat volt már 
vitatva. Mondatott, hogy a mint az építkezésnél is előbb a szilárd 
alapot kell lerakni s arra emelni az épületet, úgy az adminis- 
tratio reformját is a községeken kell kezdeni s az administratív 
berendezés emeleteit fokozatosan kiépítve az egésznek mintegy 
betetőzéséül kell megalkotni a közigazgatási bíráskodás rend- 
szerét. Ez a tervezet a természetes fejlődés logikájára van fek- 
tetve. Kívántatott, hogy a középhatóságok gondos kiépítése 
legyen az első feladat, mert ezzel lesz megalkotva a gerincz- 
oszlop, mely köré a közigazgatás idegrendszerének alá és felfutó 
szálai bízvást csoportosíthatók. A politikai viszonyok azonban a 
sorrend kérdésének egy harmadik megoldását emelték érvényre, 
hogy t. i. a közigazgatási bíráskodás mint egyike, sőt leglénye- 
gesebbje azon közszabadsági biztosítékoknak, melyek előzetes 
létesítése nélkül az államhatalom, vagy a mint czélzatosan szo- 
kott mondatni, a kormányhatalom kiterjesztése aggályosnak 
látszott, még a mai rendszerben, a szorosan vett közigazgatási 
reformot megelőzőleg szerveztessék. Hogy a különböző eljárás- 
módok közöl melyik a helyesebb, vitatható, de a vita eredménye 
minden esetre nagyon relatív lesz, mert elméletileg meglehetősen 
egyforma sok és egyformán nyomós érvet lehet felhozni, gyakor- 
latilag egyforma sok példára lehet hivatkozni mindegyik eljárás- 
mód mellett. A fő az, hogy a korszakos munka megkezdődjék s 
vétek volna a komolyan megkezdett munkát a sorrend aláren- 
deltebb jelentőségű szempontjából gáncsolni, és pedig a konkrét 

esetben annál inkább, mert az administratio reformját nem 
szabad úgy képzelni, hogy az tabula rasán fogna felépülni. Az 
átalakulásnak normális viszonyok között csak fokozatosnak sza- 
bad lennie és ha így fog történni, a mint kell történnie, akkor a 
mai rendszerben létesített közigazgatási bírói szervezet a refor- 
mált administrativ szervezettel disharmoniába jutni nem fog, s 
legfeljebb csak kis átalakítások lesznek szükségesek, melyek segé- 
lyével^ már biztosan, a megszokottság erejével működő köz- 
igazgatási bíráskodási szervezet egészen könnyen, egészen zaj- 
talanul fog beilleszkedni a megreformált administrativ gépe- 
zetbe. 

Bőven folytathatnám még megjegyzéseimet, de tekintettel 
arra, hogy már is igen hosszú ideig vettem igénybe a mélyen 
tisztelt teljes ülés figyelmét, végezek. Végezek azzal, hogy a 
törvényjavaslat, mely felől itt eszmét cserélünk, bírálható erősen, 
szigorúan, de minden esetre van annyira értékes, hogy elmond- 
hassuk róla «Et hsec olim memínisse invabit». (Éljenzés.) 

Gsemegí Károly, elnök: 

T. teljes ülés ! Az idő előhaladottsága miatt a harmadik elő- 
adáshoz nem foghatunk. 

A mi a mai felolvasásokat illeti: mindkét fölolvasó részéről 
elismerem az alapos készültséget, a kérdés mély tanulmányozá- 
sát, s azon szempontokból, a melyekből a törvényjavaslat kiindul, 
tüzetes, szabatos ismertetését. 

Szabadjon megjegyeznem, hogy tudtommal e testület kebe- 
lében egyetlen férfi sincs, ki nem tartaná a legnagyobb szeren- 
csétlenségnek, ha a közigazgatási hatalmak tekintélye bármikép 
is csorbíttatnék. A közhatalom tekintélyének megóvása az állam 
elsőrendű érdeke; s midőn én jogi és bírói szempontból e kér- 
déshez hozzászólok : bátran hivatkozhatom a birói hatalomról 
szóló törvény első §-ára, a mely kimondja, hogy «a közigazgatás 
a bíróságtól elkülöníttetik», tehát a közigazgatási hatalomnak 
önállóságát, a birói hatalomtól való függetlenségét, sarktételül 
és synthesis gyanánt állítja föl. De nem mehetek annyira, hogy 
a tekintély megcsorbítását lássam abban, ha a közigazgatási 
hatóságok intézkedése, a közigazgatással parallel futó közigazga- 
tási bíróságok által, jogi szempontból felülvizsgáltatik. Ilyen 
nemét a tekintélynek, mely a jogi szempontból való felülvizs- 
gálatot kizárja: nem tekintélynek, hanem hatalmaskodásnak 
volnék kénytelen nyilvánítani. Ehhez, úgy hiszem, jogi szempont- 
ból, jogi irányzatú ember hozzájárulni nem fog. 

Még egyet vagyok bátor megemlíteni. Előttem szóló t. bará- 
tom, midőn az olasz rendszerről szólt, igen tévedett. Az olasz 
rendszer nem alapul a taxatión, sőt hihája ép az, hogy nagyon 
messze megy az elvi álláspont fölkarolásában, a mennyiben 
minden jogsértést nem a közigazgatási bíróságok, hanem a ren- 
des bíróságok elé utal s mint ilyet a bíróság körébe vonja be. 
Midőn ez a nagy elv, a legnagyobb, a mely Európában létrejött, 

ezernyolczezázhatvanötben Olaszország legelső emberei által 
páratlan nagyszerűséggel keresztülvitetett s Olaszország akkor 
úgyszólván jogászai diadalát ünnepelte : mindjárt fölmerült az 
a nehézség, hogy a míg egyrészről a legteljesebb jogbiztosítékot 
nyújtották a jogsértéseknek, másrészről megfeledkeztek az érdek- 
sértésekről; s a míg azelőtt, mint Francziaországban, a z 
érdeksértések is a kisebb jurisdictió s kisebb bíróságok előtt 
bizonyos oltalomban részesültek, mely még a discretionárius 
kérdésekre is kiterjedt : az 1865. évi törvény — elvi szempont- 
ból — ezektől az ügyektől az előbb élvezett biztosítókot elvonta. 
Ez ellen a barcz mindjárt akkor megindult, a mi végeredményé- 
ben oda vezetett, hogy nem csupán azon ügyek, a melyek jog- 
sértést tartalmaznak, hanem az érdeksértések ügyei is bizonyos 
garantiákat kivannak. Ezekre nézve tehát 1889-ben szintén állí- 
tottak fel bíróságot, de teljes föntartásával azon elvnek, hogy 
« minden ügy, a hol jogsértés van, a rendes bíróság elé tartozik* 
Egyébiránt igen köszönöm az egylet nevében is a felolvasá- 
sokat. (Éljenzés.) 

